تفجير عيد الفطر فى جروزنى

تفجير عيد الفطر فى جروزنى هو تفجير انتحارى حصل فى مدينة جروزنى عاصمة تشيتشنيا وقت الاحتفال بعيد الفطر بعد نهاية شهر رمضان فى 2 شوال 1432 / 31 اغسطس 2011. التفجيرات الانتحاريه قتلت 9 اشخاص و جرحت 21 شخص على الاقل. حصل التفجير الأولانى لما حاول البوليس توقيف راجل لافف على جسمه متفجرات للقبض عليه قبل ما يعدى فراح مفجر نفسه و قتل وجرح عدد من الاشخاص من البوليس و الناس اللى اتجمعت. المنطقه اللى حاول يدخلها المفجراتى الانتحارى منطقه زحمه بالناس على بعد حوالى 50 متر من مبنى البرلمان. و قال شهود ان بعد التفجير اتسمعت اصوات ضرب نار. و بعدين جم اتنين مفجراتيه تانيين وفجرو نفسهم هما كمان فى المتجمعين فى نفس المكان فوصلت اعداد اللى اتقتلو ل9 اشخاص و اتجرح 21 معظمهم من البوليس.

الرئيس التشيتشنى رمزان كاديروف دان التفجير و قال : " النهارده يوم مقدس لكل المسلمين لكن مجرم زومبى حاول بيشتغل فيه هجوم ارهابى..المجرمين بينو وشهم الحقيقى اللى بيثبت ضرورة خلعهم من جذورهم ".

 لينكات برانيه و مصادر 
 Suicide attack in Chechnya's capital..during celebration at the end of Ramadan 
 3 اعتداءات انتحارية فى الشيشان توقع 9 قتلى ...

تصنيف:تفجيرات